Teams käyttää taustalla dokumenttien jakamiseen pilvessä toimivaa SharePointia ja tämän tietoturva on hyvin korkealla tasolla. Kaikki dokumentit liikkuvat käyttäjän laitteen ja pilven välillä kryptattuina ja tallennetaan pilvessä kryptattuina. Vain oikeutetut henkilöt voivat päästä käsiksi dokumentteihin. Tiedostojen oikeudet määräytyvät aina sen mukaan mihin dokumentti jaetaan: kahden henkilön välisessä keskustelussa jaettu dokumentti on saatavilla vain näille keskustelun kahdelle osapuolelle ja taas esim. tiimin kanavalla jaettu tiedosto on saatavilla kaikille tiimin jäsenille.